Zack Snyder's Justice League

Το Zack Snyder's Justice League (γνωστό και ως Snyder Cut) είναι η ολοκληρωμένη έκδοση της ταινίας Justice League (2017), την 5η ταινία του Εκτεταμένου Σύμπαντος της DC. Κυκλοφόρησε το 2021 μέσω της streaming υπηρεσίας HBO Max και είναι σίκουελ της ταινίας Batman v Superman: Η Αυγή της Δικαιοσύνης (2016). Παρουσιάζει το αρχικό όραμα του σκηνοθέτη Ζακ Σνάιντερ αφού αποχώρησε από την αρχική έκδοση. 

Πρωταγωνιστούν οι Μπεν Άφλεκ, Χένρι Κάβιλ, Γκαλ Γκαντότ, Ρέι Φίσερ, Τζέισον Μομόα και Έζρα Μίλερ, πλαισιωμένοι από τους Έιμι Άνταμς, Γουίλεμ Νταφόε, Τζέσι Άιζενμπεργκ, Τζέρεμι Άιρονς, Νταϊάν Λέιν, Κόνι Νίλσεν, Τζ. Κ. Σίμονς, Σαϊράν Χάιντς, Ζενγκ Κάι, Άμπερ Χερντ, Τζο Μόρτον, Λίζα Λόβεν Κόνγκσλι, Νικ ΜακΚίνλες, Πίτερ Γκίνες, Ρέι Πόρτερ, Χάρι Λένιξ και Τζάρεντ Λέτο. 

Το Zack Snyder's Justice League κυκλοφόρησε στο HBO Max στις 18 Μαρτίου του 2021. Έλαβε υψηλά θετικές κριτικές και θεωρήθηκε πολύ καλύτερο από την έκδοση του 2017, κυρίως για την σκηνοθεσία, το απτικό στιλ, την μουσική, τις σκηνές δράσης, τις ερμηνείες (κυρίως του Φίσερ), τους βελτιωμένους χαρακτήρες, και την ισορροπία μεταξύ δράματος και χιούμορ, αλλά το γεγονός το ότι είναι 4 ώρες έλαβε ανάμεικτες κριτικές.

Σύνοψη 
Η ταινία ακολουθεί τον Batman, την Wonder Woman, τον Cyborg, τον Aquaman και τον Flash καθώς φτιάχνουν μια ομάδα και μπαίνει επίσης και ο αναστημένος Superman, καθώς προσπαθούν να σταματήσουν τον κοσμοκατακτητή Steppenwolf και τον στρατό του από Parademons για να εμποδίσουν τον Ντάρκσαιντ από το να κατακτήσει όλη τη Γη.

Καστ και χαρακτήρες 

 Μπεν Άφλεκ ως Μπρους Γουέιν/Batman
 Χένρι Κάβιλ ως Καλ-Ελ/Κλαρκ Κεντ/Superman
 Έιμι Άνταμς ως Λόις Λέιν
 Γκαλ Γκαντότ ως Νταϊάνα Πρινς/Wonder Woman
 Ρέι Φίσερ ως Βίκτορ Στόουν/Cyborg
 Τζέισον Μομόα ως Άρθουρ Κέρι/Aquaman
 Έζρα Μίλερ ως Μπάρι Άλεν/Flash
 Γουίλεμ Νταφόε ως Νουίντις Βάλκο
 Τζέσι Άιζενμπεργκ ως Λεξ Λούθορ
 Τζέρεμι Άιρονς ως Άλφρεντ Πένιγουορθ
 Κόνι Νίλσεν ως Βασίλισσα Ιππολύτη
 Τζ. Κ. Σίμονς ως Τζέιμς Γκόρντον
 Σαϊράν Χάιντς ως Steppenwolf
 Ζενγκ Κάι ως Ράιαν Τσόι
 Άμπερ Χερντ ως Μίρα
 Τζο Μόρτον ως Σάιλας Στόουν
 Λίζα Λόβεν Κόνγκλι ως Menalippe
 Νικ ΜακΚίνλες ως Άρης
 Πίτερ Γκίνες ως ΝτιΣάαντ
 Ρέι Πόρτερ ως Ντάρκσαϊντ
 Χένρι Λένιξ ως J'onn J'onzz/Martian Manhunter
 Τζάρεντ Λέτο ως Τζόκερ
Η Κάρεν Μπάισον υποδύεται την Έλινορ Στόουν και η Κίρσεϊ Κλέμονς υποδύεται την Άιρις Γουέστ, και με τις δύο ηθοποιούς να κόβονται από την κινηματογραφική εκδοχή αλλά οι σκηνές τους συμπεριλαμβάθηκαν στην εκδοχή του Σνάιντερ. Η Έλενορ Ματσούρα, η Αν Ογκμπόμο και η Ντούτζεν Κρόες εμφανίζονται ως Αμαζόνες. Η Κάρλα Γκουτζίνο κάνει την φωνή του Κρυπτονιανού σκάφους. Η Ρόμπιν Ράιτ εμφανίζεται ως η Αντιόπη, ο Μπίλι Κρούνταπ εμφανίζεται ως ο Χένρι Άλεν, ο Κέβιν Κόστνερ εμφανίζεται (μέσω φωτογραφίας) ως Τζόναθαν Κεντ, ο Τζο Μανγκανιέλο εμφανίζεται ως  ο Σλέιντ Γουίλσον/Ντέθστροουκ και ο Ράσελ Κρόου εμφανίζεται ως ο Τζορ-Ελ. Ο Σέρτζι Κόνστανς και η Ορόρε Λάουζεραλ εμφανίζονται ως οι θεοί του Ολύμπου Δίας και Άρτεμις. Ο Τζούλιαν Λιούις Τζόουνς και ο Φράνσις Μάγκι εμφανίζονται ως δύο αρχαίοι βασιλιάδες, ο ένας των Ατλαντιανών και ο άλλος των ανθρώπων. Ο Μάικλ ΜακΈλχατον εμφανίζεται ως ο Black Clad Alpha. Ο Μαρκ ΜακΚλουρ (που είχε υποδυθεί τον Τζίμι Όλσεν στην original σειρά ταινιών Superman) εμφανίζεται ως ένας αστυνομικός. 

Οι Green Lanterns Yalan Gur και Kilowog εμφανίζονται στην ταινία μέσω CGI, μαζί με την Γκράνι Γκούντνες. Ο Τζων Στιούαρτ θα εμφανιζόταν αρχικά στην τελευταία σκηνή της ταινίας υποδυόμενος από τον Γουέιν Τ. Καρ, αλλά η Warner Bros. Pictures αρνήθηκαν καθώς είχαν άλλα σχέδια για τον χαρακτήρα. Άλλες παραλλαγές της σκηνής συμπεριλαμβάνουν: Τον Kilowog με τον Τζων Στιούαρτ, τον Kilowog με τον Tomar-Re και τον Στιούαρτ με τον Martian Manhunter. Τελικά στο τέλος εμφανίστηκε μόνο ο Martian Manhunter. Ο Σνάιντερ αρχικά ήθελε να συμπεριλαμβάνει και τον Ράιαν Ρέινολντς ως Χαλ Τζόρνταν, τον οποίο είχε υποδυθεί στο Green Lantern (2011), αλλά ποτέ δεν του μίλησε για αυτό.

Παραγωγή 
Η παραγωγή του Justice League είχε πολλά προβλήματα. Το σενάριό του είχε πολλές αλλαγές ανάμεσα στο 2016 και στο 2017. Τον Μάιο του 2017 ο Σνάιντερ έφυγε ανάμεσα στην μετα-παραγωγή μετά τον θάνατο της κόρης του, της Ότομν. Ο Τζος Γουίντον προσλήφθηκε για να ολοκληρώσει την ταινία, αλλά ξαναγύρισε πάρα πολλές σκηνές και πρόσθεσε περισσότερο χιούμορ και έκοψε πολλές σκηνές. Έλαβε αρνητικές κριτικές και απέτυχε στο box-office. Αυτό οδήγησε να ακυρώσει η Warner Bros. πολλές από τις απερχόμενες ταινίες της DC συμπεριλαμβανόμενων και των σίκουελ της ταινίας και όλες οι υπόλοιπες ταινίες είχαν πολύ λίγη σύνδεση μεταξύ τους.

Πολύ όμως είχαν ενδιαφέρον να δουν την αρχική έκδοση του Ζακ Σνάιντερ, και αναφέρονταν σε αυτό ως "Snyder Cut". Τον Φεβρουάριο του 2020 η Warner Bros. ανακοίνωσε ότι θα κυκλοφορήσει την αρχική έκδοση και τον Μάιο ο Ζακ Σνάιντερ ανακοίνωσε ότι θα λέγεται Zack Snyder's Justice League και ότι θα κυκλοφορούσε ως ταινία του HBO Max. Για να ολοκληρωθούν τα οπτικά εφέ και την μουσική χρειάστηκαν 70 εκατομμύριο δολάρια, με νέες σκηνές να γυρίζονται τον Οκτώβριο του 2020. Αρχικά θα κυκλοφορούσε και ως σειρά 6 επεισοδίων και ως 4ωρη ταινία, αλλά τον Ιανουάριο του 2021 αποφάσισαν να γίνει ταινία. Η ταινία αφιερώθηκε στην μνήμη της Ότομν Σνάιντερ.